Drienov

Polohopis

Obec leží v Košickej kotline medzi Košicami a Prešovom.

Ulice

Kvetná, Revolučná, Žižkova, Jarná, Záhradná, Krátka, Májová, Mierová, Osloboditeľov, Partizánska, Tehelná, Námestie Kapitána Nálepku, Košická, Okružná, Jarková, Mlynská, Letná, Pod Dvorom

Vodné toky

rieka Torysa

Symboly obce

Erb obce tvorí v modrom štíte v zelenej pažiti stojaca žena v strieborných šatoch s červeným ľajblíkom a červenou, zlato prepásanou zásterou, v zlatej šatke a zlatých čižmičkách, s ľavicou vbok, v pravici so zelenolistou vetvičkou s dvomi červenými drienkami.

Dejiny

Patrí podľa historických prameňov k najstarším a najvýznamnejším obciam Šariša. Vznikla splynutím dvoch pôvodných obcí - Drienova a Židova pravdepodobne na rozhraní 17. a 18. storočia. Najstaršie písomné doklady o Drienove pochádzajú z roku 1283, no územie terajšej obce bolo podľa rôznych nálezov osídlené už od konca 9. storočia. Šľachtici z Drienova patrili k maďarskému (prípadne k chazarskému etniku - Krabari) rodu Abovcov. Predpokladá sa, že názov Drienov je odvodený od pomenovania krovitého stromu drieňa čiže drienky.

Obecné zastupiteľstvo

Voľby starostu obce a poslancov Obecného zastupiteľstva v Drienove 2. decembra 2006
Výsledky
Z 1585 oprávnených voličov sa volieb zúčastnilo 887. Odovzdaných bolo 859 platných hlasov. Volebná účasť bola 55,96%.
Starosta:
Ing. Jozef Petro: 628 hlasov
Volí sa 9 poslancov.

Hudba

Nachádza sa tu pobočka CZUŠ sv.Mikuláša. Každý rok usporadúva koncerty, na ktorých si môžete vypočuť nielen krásne skladby od rôznych autorov na rôznych nástrojoch, ale ponuka sa vám aj vstup do galérie umeleckých prác študentov a taktiež tanečné predstavenia.
V máji sa koná Chrámový koncert - v kostole sv. Šimona a Júdy.

Chránené územia

Národná prírodná rezervácia Gýmešský jarok je národná prírodná rezervácia v správe štátnej ochrany prírody Prešov.
Nachádza sa v katastrálnom území obce Drienov v okrese Prešov v Prešovskom kraji. Územie bolo vyhlásené v roku 1981 na rozlohe 20,6200 ha. Ochranné pásmo nebolo určené.
Predmetom ochrany je: NPR je vyhlásená na ochranu lesných spoločenstiev brezových dúbrav a oglejených bukových dúbrav v Košickej kotline na vedecko-výskumné, náučné a kultúrno-výchovné ciele.
Referencie:
Štátny zoznam osobitne chránených častí prírody SR
http://uzemia.enviroportal.sk/main/detail/cislo/535
Fotto: D.Očenáš

Kostol Rímskokatolícky sv. Šimona a Júdu

pôvodne gotický z 1. polovice 14. storočia, rozšírený v 15.storočí presbytériom. Barokovo upravený po roku 1749.
V hornej časti veže je pôvodne gotické okienko.

Chrám Greckokatolícky Zosnutia Presvätej Bohorodičky

Postavený v roku 1902 v ukrajinskom štýle.

Kaplnka sv. Cyrila a Metoda

Postavená v roku 1996.
V kaplnke sa slúži iba pohrebná liturgia a na liturgia vo sviatok sv. Cyrila a Metoda (starosloviensky).

Pomníky

Pomník vojakom padlým v 1. a 2. sv. vojne

Pravidelné podujatia

Hudobné koncerty, plesy, ...

Významné osobnosti

Jolana Kirczová (* 1909 – † 1936) – umelecká keramička
Albín Korem (* 1941 – † 2006) – spisovateľ (Africké rozprávky; Ghana, Ghančania a ja; Šarišsko-slovenský slovník z obce Drienov a ďalšie), cestovateľ. Po absolvovaní Vysokej školy poľnohospodárskej v Nitre v roku 1968 emigroval do Kanady resp. Spojených štátov amerických, kde žili jeho príbuzní. V roku 1971 začal svoje vyše tridsaťročné pôsobenie v Ghane. V roku 1984 ghanský prezident Jerry John Rawlings napí­sal jeho rodičom list kde píše: „Jeho práca tu ho odlučuje od Vás na dlhý čas, ale rád by som Vám dal vedieť, ako veľmi oceňujeme túto jeho obetavosť.“ Prezident pomenoval Albína Korema obhajcom vidieckych farmárov, učiteľom a priateľom, ktorého články otvárali myslenie ľudí­. Neskôr Korem aj vďaka listu od ghanského prezidenta získal naspäť cestovný pas a po rokoch emigrácie navštívil svojich rodičov. V miestnej základnej škole v Drienove sa s Albínom Koremom uskutočnili opakované besedy, kde Ghanu predstavil prostredníctvom exponátov cudzokrajných ozdobných nástrojov či obrazového materiálu.